 Filosofia - un cantec de lebada (text aparut in revista Luceafarul, nr 38-39, 2010) Paul-Gabriel Sandu Este uimitor ca farmecul literar si fascinatia filosofica pe care o emana dialogurile platoniciene n-au putut fi ucise nici de numarul urias de studii si comentarii adeseori anoste si indiferente la frumusetea lor; nici de reluarile lor in mai toate lucrarile semnificative de filosofie; nici de interpretarile violente la care au fost supuse de filosofi care, nu in putine randuri, si-au permis sa le inteleaga mai bine decat autorul lor si pe acesta mai bine decat s-a inteles el insusi incapatanarea lor de a-si pastra prospetimea, aerul lor aproape sfidator cu care traverseaza istoria fara sa imbatraneasca, se datoreaza poate varstei inaugurale care le-a dat nastere si pe care noi o recunoastem ca varsta a intemeierii culturii europene Din aceasta perspectiva, o mica scriere platoniciana, Phaidon cea de-a doua si adevarata Apologie a lui Socrate, ar putea fi privita drept actul de intemeiere al traditiei filosofice si astfel drept simbol al acestei varste inaugurale in centrul dialogului Phaidon se afla ideea ca rememorarea vietii lui Socrate este un fel de "ritual filosofic", caci, asa cum recunoaste Phaidon insusi (58d) nimic nu ii aduce o bucurie mai mare decat a-si aminti si a povesti altora - asa cum va face, de altfel, in dialogul care-i poarta numele - despre Socrate Prezenta intensa (chiar daca nu fizica) a lui Socrate in mijlocul celor care filosofeaza aminteste, intr-un mod oarecum straniu, de cuvintele lui Hristos: "acolo unde sunt doi sau trei adunati in Numele Meu, sunt si Eu in mijlocul lor" De aceea, Phaidon ar putea fi privit ca adevarata apologie socratica, o apologie a carei miza nu este aceea de a-l salva de la moarte, ci este o apologie a filosofiei ca modul de viata autentic prin excelenta, care poate conduce omul la obtinerea fiintei sale depline Asemenea lui Hitchcock, care nu apare decat fugitiv in peliculele sale, Platon nu este decat in trecere mentionat in acest dialog al sau, si nu face parte nici din grupul restrans de prieteni care il viziteaza pe Socrate in temnita, inainte de moartea sa, sub pretextul ca ar fi fost bolnav Calitatea literara si filosofica deosebita a dialogului se lasa presimtita fie si numai in functiile acestui "simplu" pretext Poate pentru a spori credibilitatea istorisirii, autorul dialogului nu-si asuma si rolul personajului principal, lasand relatarea in seama lui Phaidon; sau poate pentru a putea fi cel dintai "apostol" socratic, primul care sa reia, in scris, rememorarea lui Socrate, aratand ca filosofia este posibila, ca o astfel de rememorare, chiar si in absenta lui Socrate si dupa disparitia sa (85a), asumandu-si constient rolul de intemeietor al traditiei filosofice Phadion este singurul dintre personajele acestui dialog care au fost alaturi de Socrate in cea din urma zi a vietii sale, ceilalti fiind, din diferite motive, absenti Absenta lor nu este insa nici de aceasta data intamplatoare, asa cum nici absenta lui Platon nu fusese un simplu pretext Caci absenta lor ne cuprinde, cumva, si pe noi, cititori ai dialogurilor platoniciene din toate veacurile, facandu-ne partasi, printr-un reusit artificiu literar, la chiar momentul rememorarii Precum in urma unei recuperari meta-topice, insasi absenta noastra este convertita intr-o proximitate, cititorul aflandu-se in aceeasi postura ca si Echekrates, ca si ceilalti ascultatori, si facand astfel parte din publicul mai vast, atemporal, al lui Phaidon intreaga "expozitiune" a dialogului este un joc al absentelor iar in urma acestui joc toate aceste absente sunt reconvertite, printr-o ingenioasa raportare a unora la celelalte, intr-o prezenta, a carei intensitate si miza ultima este atinsa prin prezenta lui Socrate S-ar putea risca afirmatia ca daca Banchetul este raspunsul lui Platon la comedie, Phaidon este replica pe care Platon o da tragediei Dialogul este, pana la urma, rememorarea mortii lui Socrate, insa cu toate acestea, ca in urma unui proces alchimic, sensul insasi al tragediei este rasturnat Caci moartea lui Socrate nu este deloc tragica; ea este mai degraba o eliberare, asa cum este, de altfel, prefatata de Platon, printr-o metafora construita in analogie cu Mitul pesterii La venirea apropiatilor sai, Socrate este eliberat din lanturile care il legau, prilejuindu-i o meditatie despre ambiguitatea vietii in care durerea este mereu amestecata cu placerea si-i este constitutiva acesteia Aceasta eliberare a lui Socrate din legaturile care il imobilizasera este prologul eliberarii supreme a sufletului de trup, acea eliberare prilejuita de moarte care avea sa urmeze la numai cateva ceasuri mai tarziu Socrate insa nu pare deloc afectat de moartea sa iminenta, ba dimpotriva, iar tocmai acest lucru este in masura sa-i nedumereasca pe cei proaspat sositi, si a caror tristete Socrate incearca la inceput in zadar s-o risipeasca Aceasta jubilatie socratica la gandul mortii sale iminente, in stare sa nedumereasca nu numai pe cei veniti acolo sa-l asculte pentru ultima oara vorbind, dar mai ales pe cititorii de astazi ai dialogului, este ultima invatatura pe care Socrate o ofera discipolilor sai - si prin ei, noua insine - ultima si poate cea mai importanta Caci in lumina ei sensul suprem al filosofiei isi primeste expresia deplina, in masura sa modifice radical sensul (tragic) al mortii Caci filosofia - o spune Socrate discipolilor sai - nu este altceva decat separarea sufletului de trup si de simturi, eliberarea sufletului de legaturile placerilor si pasiunilor trupesti, aflandu-se in acest sens intr-o proximitate deplina fata de moarte, care este tocmai separarea definitiva (si astfel eliberarea) sufletului de trup Acesta este sensul pe care trebuie sa-l primeasca celebra sintagma platoniciana potrivit careia filosofia este pregatire pentru moarte Numai ca daca filosoful este acela care incearca sa se tina cat mai departe de legaturile placerilor trupesti si sa reduca cat mai mult cu putinta comertul sufletului cu trupul, incercand sa se mentina in acea zona a gandirii pure, si care nu se sprijina pe simturile inselatoare si nu are de a face cu lucrurile sensibile, ci cu acelea eterne, cum ar putea primi moartea altfel decat cu bucurie, ca o incununare deplina a vietii sale, ca o suprema eliberare? Pentru ca Simias si Kebes nu par deloc convinsi ca soarta lui Socrate nu este una tragica, ci dimpotriva - motiv pentru ca Socrate sa se intrebe retoric cum va fi capabil sa-i convinga pe cei care nu au fost prezenti acolo de adevarul celor spuse de el daca nu-i poate convinge pe cei doi - Socrate le ofera acestora exemplu lebedei care, atunci cand simte ca i se apropie moartea, canta asa cum n-a facut-o pana atunci (84e) Si ce pasare, ii intreaba Socrate, canta de tristete? Nu canta oare lebada bucurandu-se ca se intoarce la acel zeu pe care il slujeste? Si cum ar trebui sa se desparta el, Socrate, de viata, slujitor al aceluiasi zeu, Apollo, daca nu in acelasi fel? De fapt, ducand metafora platoniciana mai departe, filosofia este ea insasi un cantec de lebada Filosofia nu se sfarseste cu moartea, ci incepe cu ea, si de la ea, recuperand-o, resemnificand-o, traind-o in modul cel mai radical si mai autentic cu putinta 